Publication: Magyar Közlöny
Issue: MK-2010-196 (Year: 2010, Number: 196)
Era: contemporary
Section: A közúti jármûvek mûszaki megvizsgálásáról szóló 5/1990. (IV. 12.) KöHÉM rendelet
Paragraph Index: 3379

1. Kezdeti értékelés 1.1. A tagállamok jóváhagyó hatóságának ellenõriznie kell a kielégítõ intézkedések megtételét és a hatékony ellenõrzést biztosító eljárásokat, hogy az alkatrészek, rendszerek, önálló mûszaki egységek és a jármûvek a gyártás során megfeleljenek a jóváhagyott típusnak. 1.2. Az értékelések végrehajtásához útmutató található az MSZ EN ISO 19011:2003 – Útmutató minõségirányítási és/vagy környezetközpontú irányítási rendszerek auditjához szabványban. 1.3. Az 1.1. pontban meghatározott követelményt a típusjóváhagyást megítélõ hatóság számára kielégítõ módon kell ellenõrizni. A hatóság megfelelõnek kell, hogy találja a kezdeti értékelést és a 2. pont szerinti, a termékek megfelelõségét biztosító intézkedéseket, szükség esetén figyelemmel az 1.3.1–1.3.3. pontban meghatározott intézkedések egyikére vagy adott esetben az intézkedések kombinációjára, részben vagy egészben. 1.3.1. A tényleges kezdeti értékelést és/vagy a termékek megfelelõségét biztosító intézkedések vizsgálatát a jóváhagyást megadó jóváhagyó hatóság, vagy a jóváhagyó hatóság nevében eljáró kijelölt szerv végzi el. 1.3.1.1. Az elvégzendõ kezdeti értékelés terjedelmét a jóváhagyó hatóság az alábbi benyújtott dokumentumok alapján határozza meg:

Source: https://magyarkozlony.hu/hivatalos-lapok/9c8f51fe7a92b4c9b37695709058d096ec9bb81e/dokumentumok/572772164f08768f386ca8b8bbf1c216427faaf7/letoltes